**"Teadmine, võim, subjekt. Valik räägitust ja kirjutatust"** on 2011. aastal Eestis ilmunud kogumik prantsuse filosoofi Michel Foucault’ (1926–1984) artiklitest, ettekannetest ja intervjuudest. See ilmus sarjas Avatud Eesti raamat.

Küsimus tõest oli Foucault’ filosoofia tuum. Foucault’ d huvitas tõe ajaloolisus ning ta ise välja toonud kolm tõe vaatlemise teemat – meie eneste ajalooline ontoloogia suhtes tõega, mille kaudu me moodustame ennast teadmise subjektidena, meie ajalooline ontoloogia suhtes võimuväljaga, mille kaudu me moodustame ennast teistesse toimivate subjektidena ning ajalooline ontoloogia suhtes eetikaga, mille kaudu me moodustame ennast moraalsete tegijatena

Kogumik  pakub läbilõike artiklitest, ettekannetest ja intervjuudest. Kokku neljateistkümnest tekstist koosnev antoloogia käsitleb Foucault’ loomingut ajavahemikus 1963–1984. Keskendudes tema filosoofia peamistele teemadele: teadmine, võim ja subjekti kriitiliene analüüs. 

Raamatu on koostanud ja järelsõna kirjutanud Marek Tamm. Tõlkisid Marri Amon, Hasso Krull, Mirjam Lepikult, Triinu Pakk, Katre Talviste, Marek Tamm ja Märt Väljataga.

Sisukord
--------

### Keel lõpmatuseni (tlk Hasso Krull)

Ilmunud originaalis 1963. aastal. Eesti keeles 1993. aastal ajakirjas Vikerkaar (nr 3, lk 32–47).

### Hullus – loome puudumine (tlk Mirjam Leplikult)

Ilmunud originaalis 1964. aastal. 

### Nietzsche, Freud, Marx (tlk Hasso Krull)

Ilmunud originaalis 1967. aastal. Eesti keeles 1993. aastal ajakirjas Vikerkaar (nr 1, lk 44–53).

### Mis on autor? (tlk Katre Talviste)

Ilmunud originaalis 1969. aastal. Eesti keeles aastal 2000 ajakirjas Vikerkaar nr 11–12 (lk 156–172).

### Nietzsche, genealoogia, ajalugu (tlk Mirjam Leplikult)

Ilmunud originaalis 1971. aastal.

### Mu keha, see paber, see tuli (tlk Mirjam Leplikult)

Ilmunud originaalis 1972. aastal.

### Intellektuaalid ja võim. Vestlus Gilles Deleuze’iga (tlk Marek Tamm)

Ilmunud originaalis 1972. aastal.

### Kaks loengut (tlk Marri Amon)

Ilmunud originaalis 1976. ja 1977. aastal. Eesti keeles EYS Veljestuse kirjastuses välja antud osana 2002. aastal ilmunud „Kaasaegne filosoofia: valik esseid" (koostas ja toimetas Jüri Liipping).

### Tõde ja võim. Vestlus Alessandro Fontana ja Pasquale Pasquinoga (tlk Hasso Krull)

Ilmunud originaalis 1977. aastal. Eesti keeles 1992. aastal ajakirjas Vikerkaar (nr 11, lk 31–49).

### Seksuaalsus ja üksindus (tlk Märt Väljataga)

Ilmunud originaalis 1981. aastal. Eesti keeles 1990. aastal ajakirjas Vikerkaar (nr 3, lk 63–67).

### Subjekt ja võim (tlk Triinu Pakk)

Ilmunud originaalis 1982. aastal.

### Eetika genealoogiast: poolelioleva töö ülevaade. Vestlus Paul Rainbowi ja Hubert Dreyfusiga (tlk Hasso Krull)

Ilmunud originaalis 1983. aastal. Eesti keeles 1996. aastal ajakirjas Vikerkaar (nr 8–9, lk 192–203 ja nr 10, lk 93–101).

### Poliitika ja eetika. Vestlus Martin Jay, Leo Löventhali. Paul Rainbowi. Richard Rorty ja Hubert Dreyfusiga (tlk Hasso Krull)

Ilmunud originaalis 1984. aastal. 

### Mis on valgustus? (tlk Triinu Pakk)

Ilmunud originaalis 1984. aastal.

Selles toob Foucault toob välja filosoofilise uurimistöö kolm keskset valdkonda – kontrollsuhted asjade üle, tegevussuhted teistega ning suhted iseendaga.

Viited
------

1. ↑  Dreyfus, Hubert L. (1983). *Michel Foucault, beyond structuralism and hermeneutics*. Paul Rabinow, Michel Foucault (2nd ed trükk). Chicago: University of Chicago Press. ISBN 0-226-16312-1. OCLC 9827707.
2. ↑  Tamm, Marek (2011). *Teadmine, võim, subjekt: Michel Foucault’ tõe ajalugu*. Tallinn: Varrak. Lk-d 393–428. ISBN 9789985322222. `{{raamatuviide}}`: eiran tundmatut parameetrit `|seeria=` (juhend)